Małaryta jõgi

Małaryta või Malarõta on jõgi Valgevenes Bresti oblasti Małaryta rajoonis, Ryta vasakpoolne lisajõgi. Valgevene keeles on jõe nimi Маларыта, vene keeles aga Малорита (Malorita).

Jõe pikkus on 30,5 km, jõe valgla on 602 km². Lang on 0,2 m/km.

Jõgi läbib Małaryta linna, mis on ka suurim asula jõe kaldal. Varem algas Ryta jõgi Ukrainast. Seoses maaparandustöödega suunati sealsed veed aga Małaryta jõkke. Jõe säng on täies ulatuses maaparandustöödega kraavitatud ja mitmes kohas reguleeritud. Jõe laius on 6–8 meetrit, lammi laius aga 1–1,5 kilomeetrit.

Kategooria:Wisła jõgikond
Kategooria:Valgevene jõed